
Parlamentul  României

Camera  Deputaţilor

Comisia pentru industrii si servicii
                                                                                                                            Bucureşti, 08.09.2010                                                         

                                                                                                                             Nr.23/198/2010
AVIZ

asupra proiectului de Lege privind aprobarea Ordonanţei de urgenţă a Guvernului nr.40/2010 pentru modificarea Ordonanţei de urgenţă a Guvernului nr.152/2005 privind prevenirea şi controlul integrat al poluării 

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege privind aprobarea Ordonanţei de urgenţă a Guvernului nr.40/2010 pentru modificarea Ordonanţei de urgenţă a Guvernului nr.152/2005 privind prevenirea şi controlul integrat al poluării, transmis cu adresa nr.P.L.x380 din 21 iunie 2010, înregistrată sub nr.23/198 din 22 iunie 2010.



Proiectul de lege are ca obiect de reglementare reformularea unor prevederi ale Ordonanţei de urgenţă a Guvernului nr.152/2005 privind prevenirea şi controlul integrat al poluării aprobată prin Legea nr.84/2006, pentru clarificarea şi/sau corelarea unor aspecte sesizate de Comisia Europeană legate de transpunerea corectă şi completă a Directivei 2008/1/CE privind prevenirea şi controlul integrat al poluării şi evitarea declanşării procedurii de infringement. 



Proiectul de lege a fost aprobat de Senat în şedinţa din 16 iunie 2010.



Consiliul Legislativ a avizat favorabil propunerea legislativă cu avizul nr.494/22.04.2010,  cu observaţii şi propuneri care au fost preluate de către iniţiator.



Membrii comisiei au dezbătut proiectul de lege în şedinţa din 07.09.2010. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege privind aprobarea Ordonanţei de urgenţă a Guvernului nr.40/2010 pentru modificarea Ordonanţei de urgenţă a Guvernului nr.152/2005 privind prevenirea şi controlul integrat al poluării, cu un amendament admis prevăzut în anexă.

 

Prin obiectul şi conţinutul său, propunerea legislativă face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

ANEXĂ

A M E N D A M E N T E    A D M I S E

la proiectul de Lege privind aprobarea Ordonanţei de urgenţă a Guvernului nr.40/2010 pentru modificarea Ordonanţei de urgenţă a Guvernului nr.152/2005 privind prevenirea şi controlul integrat al poluării
	Nr.

crt.
	Textul OUG nr.152/2005
	Textul OUG nr.40/2010
	Textul adoptat de Senat
	Amendamente admise
	Motivaţie

	0
	1
	2
	3
	4
	5

	1.
	Art. 25. - Autoritatea competenta evalueaza periodic conditiile din autorizatia integrata de mediu si, acolo unde este necesar, le revizuieste. Revizuirea autorizatiei integrate de mediu este obligatorie in toate situatiile in care: 

   a) poluarea produsa de instalatie este semnificativa incat necesita revizuirea valorilor limita de emisie sau includerea de noi astfel de valori in autorizatia integrata de mediu; 

   b) schimbarile substantiale ale celor mai bune tehnici disponibile fac posibila reducerea semnificativa a emisiilor fara a presupune costuri excesive; 

   c) siguranta in exploatare a proceselor sau activitatilor impune utilizarea altor tehnici; 

   d) prevederile unor noi reglementari legale o impun. 


	-----------------------------
	----------------------------------------
	Articol unic. – Se aprobă Ordonanţa de urgenţă a Guvernului nr.40/2010 pentru modificarea Ordonanţei de urgenţă a Guvernului nr.152/2005 privind prevenirea şi controlul integrat al poluării, publicată în Monitorul Oficial al României, Partea I, nr. 283 din 30 aprilie 2010, cu următoarele completări:

- La articolul unic, după punctul 4,  se introduce un nou punct, pct. 41, cu următorul cuprins:

„41. La articolul 25 se introduc două noi alineate, alin.(2) şi alin. (3), cu următorul cuprins:

«(2) La revizuirea autorizaţiei integrate de mediu, pentru agenţii economici prevăzuţi la Anexa nr.5, se vor include în planul de acţiuni, condiţiile negociate din programul de conformare care s-a  întocmit la schimbarea propietarului, pe baza bilanţului de mediu, care  nu au fost respectate. 

(3) Neconformarea cu dispoziţiile alin.(2) atrage încetarea activităţii respective.»” 

Dep.Iulian Iancu

Grupul Parlamentar PSD+PC

Dep.Mircea Marin

Grupul Parlamentar PD-L.
	 Prin Legea nr.137/1995 s-au negociat programe de conformare pentru agenţii economici poluanţi.  Dar procedura de autorizare s-a modificat prin OUG nr.34/2002 aprobată cu modificări şi completări prin Legea nr.645/2002, care apoi a fost abrogată prin OUG nr.152/2005. Prin aceste modificări legislative, a fost posibil pentru unii  agenţi economici extrem de poluanţi, cum este Sometra-zona Copşa Mică să funcţioneze continuu, iar conformarea cu condiţiile de mediu să fie amânată. Sometra are ca dată finală de conformare, anul 2014. Prin această completare se propune ca acele condiţii stabilite iniţial în baza Legii nr.137/1995, negociate cu cumpărătorul, şi care nu au fost respectate, cazul Sometra care a avut clauze cu dată scadentă 2004, să fie aplicate la revizuirea autorizaţiei integrate de mediu.


Expert parlamentar,

Dr. Maria Cristina Bălănescu

